Mall Hiiemäe
Mall Hiiemäe (neiupõlvenimi Mall Proodel; sündinud 9. jaanuaril 1937 Roostojal) on eesti folklorist, kes on tuntud eeskätt eesti rahvakalendri ja pajatuste uurijana. Lõpetas 1962. aastal Tartu Riikliku Ülikooli folkloristina. Kaitses doktorikraadid Moskva Maailmakirjanduse Instituudis 1983 (dissertatsioon "Возникновение сказов и их место в эстонской народной традиции повествования (на материале сказов Кодавере)") ja Tartu Ülikooli Eesti ja võrdleva rahvaluule osakonnas 1998 (dissertatsioon "Der estnische Volkskalender"). Alates 1964. aastast on töötanud Eesti Rahvaluule Arhiivi teadurina ning hiljem Eesti Kirjandusmuuseumis vanemteadurina.